Πίτσα με κρεμμύδια και τυριά (χωρίς σάλτσα ντομάτας)
Μια πολύ νόστιμη πίτσα, για εκείνους που αγαπούν τις λευκές πίτσες, χωρίς σάλτσα ντομάτας. Τα κρεμμύδια «παντρεύονται» με διαφόρων ειδών τυριά και δημιουργούν ένα μοναδικό γευστικό αποτέλεσμα.
1 ζύμη για πίτσα (χειροποίητη ή έτοιμη), ή 2 αραβικές πίτες, 4 κουτ. σούπας ελαιόλαδο, 3 μέτρια ξερά κρεμμύδια, κομμένα σε λεπτές ροδέλες, 200 γρ. ανάμεικτα τριμμένα τυριά της αρεσκείας μας (κασέρι, γραβιέρα, κεφαλογραβιέρα, παρμεζάνα), αλάτι, πιπέρι, τριμμένο μοσχοκάρυδο
Για να φτιάξουμε κρεμμυδόπιτσα, αρχικά ζεσταίνουμε σε μια κατσαρόλα το ελαιόλαδο και σοτάρουμε σε μέτρια φωτιά τα κρεμμύδια, μέχρι να μαλακώσουν ελαφρώς, για 2 - 3 λεπτά.Στη συνέχεια αλατοπιπερώνουμε και πασπαλίζουμε με λίγο τριμμένο μοσχοκάρυδο.Αλείφουμε ένα ρηχό ταψί, στρογγυλό (ειδικό για πίτσα) ή μακρόστενο, με λίγο λάδι.Απλώνουμε τη ζύμη για πίτσα ή τις αραβικές πίτες.Πασπαλίζουμε με τα ανάμεικτα τριμμένα τυριά.Στρώνουμε ομοιόμορφα τα κρεμμύδια.Ψήνουμε στους 200° C για περίπου 20 λεπτά ή μέχρι να ψηθεί η ζύμη καλά και να λιώσουν τα τυριά.Αν θέλουμε, πριν ψήσουμε την πίτσα προσθέτουμε το αλλαντικό της αρεσκείας μας.
Κρεμμύδι,Χορτοφαγικά